text: Dronevideo: Se de flotte billeder fra dragefestivalen
  04 september 2016 kl. 13.17
  Søndag truer regn og skybrud, men lørdag var der flot vejr til dragefestival på Rømø.
  Fra fredag den 2. september til og med søndag den 4. september løber Nordeuropas største dragefestival af stablen.
  Rømø Dragefestival er en international festival, der tiltrækker drageentusiaster fra hele verden, der gerne vil flyve med og se på de tusindvis af farverige drager. Visit Rømø & Tønder vurderer, at der efterhånden kommer mellem 40.000-50.000 besøgende hver dag.
  Fredag var der for meget vind til at flyve med drager. Der var kitesurferne til gengæld glade.
  Men lørdag var vejret rigtig godt til drageflyvning. Freelancefotograf Mikael Kongevang var på stranden i Lakolk med sin drone. Se den flotte video øverst i artiklen.
  Rømø Dragefestival slutter søndag klokken 16.00 efter præmieoverrækkelse.
  Se hele programmet for festivalen på Dansk Drage Klubs hjemmeside.
  
  